Temeljem odredbi Pravilnika o financiranju programa i projekata udruga koji su od interesa za Općinu Gornja Rijeka („Službeni glasnik Koprivničko-križevačke županije“ broj 14/15) općinski načelnik Općine Gornja Rijeka, dana 13. veljače 2025. godine, objavljuje

**Javni poziv**

**za financiranje programa i projekata**

**udruga koji su od intersa za Općinu Gornja Rijeka u 2025. godini**

(1) Općina Gornja Rijeka poziva udruge da se prijave na financijsku podršku programima i projektima od interesa za opće dobro. Temeljem članka 1. stavka 2. Pravilnika o financiranju programa i projekata udruga koji su od interesa za Općinu Gornja Rijeka sve odredbe ovog Javnog natječaja koje se odnose na udruge, na odgovarajući se način primjenjuju i u odnosu na druge organizacije civilnog društva, kada su one, u skladu s uvjetima javnog natječaja, prihvatljivi prijavitelji, odnosno partneri.

(2) Udruge sukladno ovom Natječaju mogu prijaviti program i/ili projekt za sljedeća prioritetna područja:

* **Prioritetno područje 1 – Sport, sportske manifestacije i lovstvo**

1. Poticanje i promicanje sporta, osobito sporta djece i mladeži,
2. Osiguravanje uvjeta za provođenje treninga, natjecanja, te opću i posebnu zdravstvenu zaštitu sportaša,
3. Vođenje i organizacija sportskih natjecanja
4. Postizanje vrhunskih sportskih uspjeha
5. Sportsko-rekreacijske aktivnosti građana, kao i druge sportske aktivnosti koje su u funkciji unapređenja i čuvanja zdravlja i podizanja psihofizičke sposobnosti građana,
6. Tjelesna kultura i sportske aktivnosti invalida i drugih osoba oštećena zdravlja,
7. Stručni rad u sportu, obrazovna i informacijska djelatnost u sportu.
8. Organizacija sportskih manifestacija.

* **Prioritetno područje 2 - Socijalna i zdravstvena skrb i humanitarne djelatnosti**

1. Pružanje psihosocijalne i fizičke podrške i rad s oboljelim osobama, osobama s invaliditetom i njihovim obiteljima,
2. Rad sa socijalno ugroženim osobama,
3. Organizacija i provođenje humanitarno socijalnih aktivnosti,
4. Rad na području suzbijanja širenja bolesti ovisnosti kod djece i mladih te na području prevencije i resocijalizacije, odnosno psihosocijalne rehabilitacije ovisnika,
5. Zaštita i promocija ljudskih prava.

(3) Ukupno planirana vrijednost Poziva je 7.670,00 EUR i to:

* Prioritetno područje 2 7.000,00 EUR,
* Prioritetno područje 3 670,00 EUR.

(4) Najmanji i najveći iznosi financijskih sredstava koji se mogu prijaviti i ugovoriti po pojedinom programu ili projektu po pojedinim prioritetnim područjima su:

Najmanji iznos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Najveći iznos

Prioritetno područje 1: 140,00 EUR 2.500,00 EUR

Prioritetno područje 2: 140,00 EUR 670,00 EUR.

(5) Rok za dostavu prijave na natječaj je **10. ožujka 2025. godine u 12:00 sati** bez obzira na način dostave.

(6) Svaka udruga može prijaviti i ugovoriti najviše dva programa/projekta na jedno ili više prioritetnih područja Javnog poziva na razdoblje provedbe od 1.1.2025. do 31.12.2025. godine.

Prijavu programa/projekta na Javni poziv može podnijeti udruga koja je programski usmjerena na rad iz prioritetnih područja što je razvidno iz ciljeva i popisa djelatnosti u statutu udruge te ispunjava sve ostale uvjete za prijavu navedene u Uputama za prijavitelje.

(7) Tko nema pravo prijave na Javni poziv detaljno je opisano u Uputama za prijavitelje na Javni poziv za financiranje programa i projekata udruga koji su od interesa za Općinu Gornja Rijeka u 2025. godini

(8) Prijedlozi programa/projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Općine Gornja Rijeka, www. gornja-rijeka.hr

Natječajnu dokumentaciju treba poslati u tiskanom obliku. Izvornik prijave se šalje preporučeno poštom, putem dostavljača ili osobno (predaja u prijemnom uredu). Prijava sadržava obvezne obrasce vlastoručno potpisane od strane voditelja projekta/programa i osobe ovlaštene za zastupanje, i ovjerene službenim pečatom organizacije.

Prijave se šalju na sljedeću adresu:

|  |
| --- |
| Općina Gornja Rijeka  **Poziv za financiranje programa i projekata**  **Udruga koji su od interesa za Općinu Gornja Rijeka u 2025. godini**  Trg Sidonije Rubido Erdody 3  48268 Gornja Rijeka  - ne otvarati - |

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom detaljno su opisani u Uputama za prijavitelje na Javni poziv za financiranje programa i projekata udruga koji su od interesa za Općinu Gornja Rijeka u 2025. godini.

Razmatrat će se samo programi/projekti koji su pravodobno prijavljeni te koji u cijelosti zadovoljavaju propisane uvjete Javnog natječaja.

(9) Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu: [procelnik@gornja-rijeka.hr](mailto:procelnik@gornja-rijeka.hr) , i to najkasnije 15 dana prije isteka natječaja sukladno Uputama za prijavitelje na Javni poziv za financiranje programa i projekata udruga koji su od interesa za Općinu Gornja Rijeka u 2025. godini.

KLASA: 230-01/25-01/02

URBROJ: 2137-25-25-2

Gornja Rijeka, 6. veljače 2025.

**OPĆINSKI NAČELNIK:**

**Darko Fištrović**